VS002191
Datum: 2004-01-03T01:00:00.000+01:00
datum_sodbe_i_stopnje: 2009-06-30T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 5.500 EUR (za vsakega od tožnikov)
opombe: II Ips 241/2010. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsakega od treh tožnikov znižana s 6.800 EUR na 5.500 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

moški

**Starostna skupina:**

ni opredeljeno

Opomba: Istočasno je bila odškodnina dosojena še dvema družinskima članoma!

## Škodni dogodek

Količina (kritičnih) imisij hrupa zaradi tovornega prometa po regionalni cesti G1-3/316 na relaciji Pesnica - Vučja vas je presegla običajne meje.

Stanje je trajalo 58 mesecev (od 3. 1. 2004 do 30. 10. 2008, ko je bila zgrajena avtocesta, zaradi katere se je promet preusmeril).

Hiša v kateri živijo tožniki je:

    od ceste oddaljena 1,7 m,

    v neposredni bližini je križišče, na katerem so posebej hrupno zavirali in speljevali tovornjaki,

    tovornjaki so ustavljali na bližnjem avtobusnem postajališču, zaradi udarnih jam na cesti pa je nastajal dodaten hrup.

## Kršitev drugih pravic osebnosti

5.500 EUR Kršitev pravice do zdravega življenjskega okolja.

Tožniki so bili v spornem obdobju zaposleni in zaradi službenih obveznosti dnevno odsotni od doma okoli 8 ur.

Tožniki se zaradi hrupa niso mogli naspati, si odpočiti, kar se je poznalo tudi pri delu v službi, oteženo je bilo komuniciranje v družini, oken ni bilo mogoče normalno odpirati, gledati televizije in poslušati radia pri normalni jakosti, se zadrževati na balkonu in pred hišo; iz hiše so se umikali na sprehode ob reki. Obiskov je bilo vse manj.

---

OZ člen 179